stanford-oval/wikipedia huggingface dataset:
אברהם צבי שור
חיבוריו

בשנת ה'תרע"א הדפיס את חלקו השני של ספרו של אביו "מנחת ש"י" והסיף לו גם חיבור שכתב בעצמו בשם "מנחת אברהם" על יורה דעה. בשנת ה'תרצ"ה הדפיס את ספרו שביבי א"ש על אורח חיים וחושן משפט. בנוסף נמצא חיבור שלו שלא נדפס מעולם של פסקי הלכות בעניינים שונים בנושאי יו"ד.
על ספריו קיבל הסכמות מהאדמו"ר רבי ישראל מטשורטקוב ובנו רבי דובער, ומבעל "אהבת ישראל" מוויז'ניץ.
משפחתו

מיוחס לרבי יוסף בכור שור. אחיינו הוא רבי מאיר שפירא מלובלין. בתו רבקה הייתה נשואה לרב מרדכי הכהן. נכדיו הם שמואל אבידור הכהן, פינחס פלאי ומנחם הכהן.
לקריאה נוספת

אבותינו  - קוים שהעלה אבינו הרב שמואל אבידור הכהן לדמותו של אביו הרב מרדכי הכהן. סיוון תשס"ז. ירושלים.
הערות שוליים

↑  מכתבי מאת חיים זונדל קלינגער, לרבי פנחס פלדמן ולרבי אברהם צבי שור, בעניין חלוקת כסף החלוקה. צפת. תרע"ט [1919], באתר בית המכירות "תפארת"
↑  רבי אברהם צבי שור, באתר thekotel.localtimeline.com
↑  אוסף גליונות "מחזיקי הדת" – ירושלים, תרע"ט-תרפ"ג | קדם בית מכירות פומביות בע״מ, באתר www.kedem-auctions.com
↑  הרב אברהם צבי שור ז"ל, המשקיף, באתר הספרייה הלאומית, 21 במאי 1945
↑  כרטיס קבר: אברהם צבי שור » הר הזיתים, ירושלים, באתר הר הזיתים, ירושלים
↑  בידספיריט ישראל - מכירות פומביות: תכשיטים, אמנות, עתיקות ועוד, באתר Bidspirit
↑  HebrewBooks.org Sefer Detail: שביבי א"ש - חלק א -- שור, אברהם צבי, 1869-1945, באתר hebrewbooks.org
↑  ucoadminen, Lot 72 | בית המכירות תפארת, ‏2022-02-10
| --- | --- |
בקרת זהויות :  VIAF: 240600978   WorldCat (עם VIAF): 240600978
אי-שרדות (סדרת טלוויזיה, 2023)

| --- | --- |

לוגו הסדרה
 סוגה:  הנפשה, קומדיה, דרמה קומדיה
 זוכים:  פרייה (חלק 1, 2023) וויין (חלק 2, 2024)
 ארץ מקור:  קנדה
 מספר עונות:  2
 מספר פרקים:  26
 הפקה
 חברת הפקה:  Fresh TV Elliott Animation Corus Entertainment BBC
 אורך פרק:  30 דקות
 שידור
 רשת שידור:  קרטון נטוורק (ארצות הברית) HBO Max (ארצות הברית) בומרנג (אנ') (קנדה) CBBC (הממלכה המאוחדת) K2 (איטליה) דיסקברי+ (איטליה)
 תקופת שידור מקורית:  10 באפריל 2023 (איטליה) – 14 באפריל 2024 
 קישורים חיצוניים
 דף התוכנית ב-IMDb
 
 → אי-שרדות באי פקיטיו
אי-שרדות (באנגלית: Total Drama Island; באיטלקית: A tutto reality - L'isola (כל המציאות - האי) היא סדרת טלוויזיה מונפשת קנדית, אשר לוקחת חלק בזיכיון המדיה "אי-שרדות" לאחר הפסקה של תשע שנים, העונה חולקת את השם עם העונה הראשונה של הסדרה. בדומה לשלוש העונות הראשונות שיצאו בזיכיון, העונה הזו תכלול 16 מתחרים ו-13 פרקים, תהיה לה עונה נוספת עם 13 פרקים.
דמויות > מנחים

| דמות | מדבב | תפקיד |
| --- | --- | --- |
| כריס מקליין | טרי מקגורין | מנחה ראשי |
| שף האצ'ט | ד. מאק ג'וניור | שף ועוזר מנחה |
כריס מקליין (טרי מקגורין) – מנחה התוכנית, מאוהב בעצמו וחושב שהוא מושלם. איש סדיסט ונרקיסיסט אשר אוהב להתעלל במתמודדים.
שף האצ'ט (ד. מאק ג'וניור) – הטבח של המחנה, נוהג לבשל דברים דוחים למתמודדים. שרירי וקשוח במיוחד. מקבל חליפה חדשה העונה בדומה לחליפה שלו בעושים צרות, מקבל תפקיד גדול יותר מהעונות הקודמות שם הוא מסביר על המשימות במשחק ועוזר לכריס בהדחות. האישיות שלו שונה מזו של העונות הקודמות אך הסיבה לכך לא הוסברה.
דמויות > אורחים

| דמות | מדבב | פרק |
| --- | --- | --- |
| סבתא האצ'ט | מולי ג'ונסון | פרק 14 |
| אוון | סקוט מק'קורד | פרק 20 |
| קורטני | – | פרק 21 |
| דנקן | – | פרק 21 |
| איזי | – | פרק 21 |
| מקארת'ור | אוואני רוזן | פרק 24 |
| פיט | דייוויד הובנד | פרק 25 |
| ג'רי | – | פרק 25 |
| סבתה של לשאונה | ג'קי ריצ'רדסון | פרק 25 |
סבתא האצ'ט – סבתו של שף. בפרק הראשון, במשימת הדג המלוח וסבתא האצ'ט היא הסופרת. ראשית המתחרים חשבו שהיא לא מאיימת כלל, עד שחשפה שרירים ועל כל מי שזז היא זרקה בלון צבע ורוד.
אוון – אוון מצטרף לשף וכריס כמנחה אורח ושופט את העוגות שהמתחרים הכינו במהלך המשימה.
קורטני, דנקן ואיזי – במשימה בפרק 8, הפרצופים של קורטני, דנקן ואיזי מרוחים על המתקנים במשימה.
פיט, ג'רי וסבתה של לשאונה – בפרק 12, בכל פעם שהמתחרים נתפסו על ידי מתחרים אחרים ב-וו, הם נכנסו לחדר שבתוכו הפחד הכי גדול שלהם. הפחד הכי גדול של ג'וליה הוא הזקנה, מה שאומר שהיא נכנסה לחדר ובתוכו שלושה זקנים: ג'רי ופיט (מעונת המירוץ) וסבתה של לשאונה (משלושת העונות הראשונות).
טבלת הדחות > עונה 1

| משתתף | פרקים> 1 | פרקים> 2 | פרקים> 3 | פרקים> 4 | פרקים> 5 | פרקים> 6 | פרקים> 7 | פרקים> 8 | פרקים> 9 | פרקים> 10 | פרקים> 11 | פרקים> 12 | פרקים> 13 |
| --- | --- | --- | --- | --- | --- | --- | --- | --- | --- | --- | --- | --- | --- |
| פרייה | ניצחה | עברה | ניצחה | עברה | עברה | ניצחה | עברה | עברה | עברה | עברה | עברה | ניצחה | המנצחת |
| באווי | עבר | ניצח | עבר | ניצח | ניצח | עבר | עבר | עבר | ניצל | עבר | ניצל | עבר | מקום שני |
| מילי | ניצחה | עברה | ניצחה | עברה | עברה | ניצחה | ניצחה | ניצלה | עברה | ניצלה | עברה | ניצלה | הודחה |
| ג'וליה | עברה | ניצחה | עברה | ניצחה | ניצחה | ניצלה | עברה | ניצחה | ניצחה | עברה | ניצחה | הודחה |  |
| אמה | ניצלה | ניצחה | עברה | ניצחה | ניצחה | עברה | עברה | עברה | עברה | ניצחה | הודחה |  |  |
| צ'ייס | ניצח | עבר | ניצח | עבר | עבר | ניצח | עבר | עבר | עבר | הודח |  |  |  |
| זי | ניצח | עבר | ניצח | עבר | עבר | ניצח | עבר | עבר | הודח |  |  |  |  |
| ריפר | ניצח | ניצל | ניצח | ניצל | ניצל | ניצח | עבר | הודח |  |  |  |  |  |
| וויין | עבר | ניצח | עבר | ניצח | ניצח | עבר | מפונה |  |  |  |  |  |  |
| ראג' | עבר | ניצח | עבר | ניצח | ניצח | עבר | מפונה |  |  |  |  |  |  |
| אם. קיי | עברה | ניצחה | ניצלה | ניצחה | ניצחה | הודחה |  |  |  |  |  |  |  |
| דמיאן | ניצח | עבר | ניצח | עבר | הודח |  |  |  |  |  |  |  |  |
| לורן | ניצחה | עברה | ניצחה | הודחה |  |  |  |  |  |  |  |  |  |
| נישל | עברה | ניצחה | הודחה |  |  |  |  |  |  |  |  |  |  |
| אקסל | ניצחה | הודחה |  |  |  |  |  |  |  |  |  |  |  |
| קיילב | הודח |  |  |  |  |  |  |  |  |  |  |  |  |
טבלת הדחות > עונה 2

| משתתף | פרקים> 1 | פרקים> 2 | פרקים> 3 | פרקים> 4 | פרקים> 5 | פרקים> 6 | פרקים> 7 | פרקים> 8 | פרקים> 9 | פרקים> 10 | פרקים> 11 | פרקים> 12 | פרקים> 13 |
| --- | --- | --- | --- | --- | --- | --- | --- | --- | --- | --- | --- | --- | --- |
| וויין | עבר | עבר | ניצח | ניצח | ניצח | עבר | ניצח | עבר | עבר | עבר | עבר | עבר | המנצח |
| קיילב | ניצח | ניצח | עבר | עבר | עבר | עבר | עבר | ניצל | ניצח | חסין | ניצל | ניצח | פיינליסט |
| ג'וליה | עברה | עברה | ניצחה | ניצחה | ניצחה | עברה | ניצחה | עברה | ניצלה | ניצחה | ניצחה | פסלון | פיינליסטית |
| פרייה | ניצחה | ניצחה | עברה | ניצלה | עברה | עברה | עברה | ניצחה | עברה | ניצלה | עברה | הודחה |  |
| ראג' | עבר | עבר | ניצח | ניצח | ניצח | עבר | ניצח | עבר | עבר | עבר | הודח |  |  |
| דמיאן | ניצח | ניצח | עבר | עבר | עבר | ניצח | עבר | עבר | עבר | הודח |  |  |  |
| אם. קיי | עברה | עברה | ניצחה | ניצחה | ניצחה | ניצלה | עברה | עברה | הודחה |  |  |  |  |
| זי | ניצח | ניצח | עבר | עבר | עבר | עבר | עבר | הודח |  |  |  |  |  |
| ריפר | עבר | ניצל | ניצח | ניצח | ניצח | עבר | פרש |  |  |  |  |  |  |
| אקסל | ניצחה | ניצחה | עברה | עברה | עברה | עברה | הודחה |  |  |  |  |  |  |
| באווי | ניצל | עבר | ניצח | ניצח | ניצח | הודח |  |  |  |  |  |  |  |
| נישל | ניצחה | ניצחה | עברה | עברה | פרשה |  |  |  |  |  |  |  |  |
| אמה | ניצחה | ניצחה | ניצלה | הודחה |  |  |  |  |  |  |  |  |  |
| מילי | ניצחה | ניצחה | הודחה |  |  |  |  |  |  |  |  |  |  |
| צ'ייס | עבר | הודח |  |  |  |  |  |  |  |  |  |  |  |
| לורן | הודחה |  |  |  |  |  |  |  |  |  |  |  |  |
פרקים

| מספר הפרק בעונה> עונה 1 | שם הפרק> עונה 1 | שם הפרק> עונה 1 | המודח/ת> עונה 1 | תאריך שידור מקורי (+Discovery Plus)> עונה 1 |
| --- | --- | --- | --- | --- |
| 1 | Meet the Victims | קורבנות בצרות | קיילב | 21 באוקטובר 2023 |
| 2 | Pirates of the Cabbage'an | שודדי הכרובים | אקסל | 21 באוקטובר 2023 |
| 3 | Drown Town Abbey | מערה תחתית | נישל | 28 באוקטובר 2023 |
| 4 | Numbskull Island | אי הגולגולות | לורן | 28 באוקטובר 2023 |
| 5 | Jurassic Fart | פלוץ היורה | דמיאן | 4 בנובמבר 2023 |
| 6 | The Launchback of Notre Game | מרוץ ההשקה הרשמית | MK | 4 בנובמבר 2023 |
| 7 | Severe Eggs and Pains | ביצים קשות וכואבות | וויין וראג' | 11 בנובמבר 2023 |
| 8 | The Wheel of Vomit | גלגל הקיא | ריפר | 11 בנובמבר 2023 |
| 9 | Paddle Field Earth | שדה אדמת המשוטים | זי | 18 בנובמבר 2023 |
| 10 | The Truth, The Pole Truth and Nothing But the Truth | האמת, קוטב האמת ורק האמת | צ'ייס | 18 בנובמבר 2023 |
| 11 | Tortoise Rigamortis | סלפי מסוכן | אמה | 25 בנובמבר 2023 |
| 12 | Caved by the Bell | צלצולי פעמונים | ג'וליה | 25 בנובמבר 2023 |
| 13 | Magma Cum Laude | מגמה בהצטיינות | מילי ובאווי | 2 בדצמבר 2023 |
עונה 2
| 14 | The Pink Painter Strikes Again | הכאב הורוד חוזר בגדול | לורן | 4 בדצמבר 2023 |
| 15 | Taking it to the Rim Reaper | קח את זה במגלשה הרצחנית | צ'ייס | 4 בדצמבר 2023 |
| 16 | You Poor Saps | סאפים מסכנים | מילי | 4 בדצמבר 2023 |
| 17 | Choosin’ for a Bruisin’ | א' אוהל ב' זה ביי | אמה | 4 בדצמבר 2023 |
| 18 | Ice to Beat You | ניצחון קפוא | נישל | 11 בדצמבר 2023 |
| 19 | Canoe Believe it? | האמון שלך כל כך קאנוי | באווי | 11 בדצמבר 2023 |
| 20 | Fun Fight at the O'Cake Corral | קרב מהנה במכלאת האו-גות | אקסל וריפר | 18 בדצמבר 2023 |
| 21 | Haulin' n' Ballin' | הובלה בסגנון פיינבול | זי | 18 בדצמבר 2023 |
| 22 | Breaking Up is Hard to Do | פרידה כואבת | אמקיי | 13 בינואר 2024 |
| 23 | Circling the Drain | מקיפים את הזיכרונות | דמיאן | 13 בינואר 2024 |
| 24 | Working K9 to 5 | 5-9 ברמה של כלבלב | ראג' | 13 בינואר 2024 |
| 25 | Off the Hook! | כרס הפחד | פרייה | 13 בינואר 2024 |
| 26 | Soar Losers | לוזרים בהמראה | ג'וליה וקיילב | 13 בינואר 2024 |
הפקה

באוקטובר 2022 פורסמה כרזת הסדרה ברשת החברתית "טוויטר".
באפריל 2023 העונה הראשונה התחילה את שידוריה ברשת הסטרימינג דיסקברי פלוס עם שידורי כל הפרקים כעסקת חבילה.
בדצמבר 2023 העונה השנייה התחילה את שידוריה עם צפי לסיום בינואר 2024. הפרק האחרון של עונה 2 מציין שלסדרה תהיה עונה שלישית.
הערות שוליים

↑  כמנצחת באתגר, ג'וליה יכלה לחלוק חסינות עם משתתף אחר, ובחרה בקיילב.
| אי-שרדות (זיכיון) |
| --- | --- | --- |
| עונות התוכנית | אי-שרדות • אקשן • מסביב לעולם • הנקמה של האי • אולסטארס • באי פקיטיו • אי-שרדות (2023) |  |
| ספין אוף | אי-שרדות: המירוץ • אי-שרדות: עושים צרות |  |
| ערכים נוספים | זיכיון • רשימת פרקים |  |
רב-מילים

| --- | --- |

כריכת הכרך הראשון
 מידע כללי
 מאת:  יעקב שויקה, עוזי פריידקין
 שפת המקור:  עברית
 סוגה:  מילון
 הוצאה
 הוצאה:  המרכז לטכנולוגיה חנוכית
 תאריך הוצאה:  1997
 מספר עמודים:  1955
 מהדורות נוספות
 מספר כרכים:  6
סמליל הגרסה האינטרנטית של המילון
מילון רב-מילים הוא מילון עברי-עברי בעריכת פרופ' יעקב שויקה ועוזי פריידקין. "רב-מילים" היה שמן של המהדורה המודפסת של המילון, של הגרסאות הממוחשבות, וכיום – של הגרסה המקוונת של המילון, הכוללות מערכת של ניתוח מורפולוגי (ניתוח צורות ופירוקן לערכי בסיס ולנטיות) וכן ניקוד אוטומטי. בראש מפעל זה למילונאות ולבלשנות חישובית עמד פרופ' יעקב שויקה.
היסטוריה

המילון פותח תחילה במרכז לטכנולוגיה חינוכית (מט"ח) במסגרת פרויקט למחשוב השפה העברית ובניית מערכת לניתוח מורפולוגי אוטומטי בעברית, להקלת הגישה למילון עברי לדוברי עברית וללומדי עברית כשפה שנייה. הפרויקט מומן בחלקו על ידי קרן יד הנדיב של משפחת רוטשילד, עם התגברות גל העלייה מברית המועצות לשעבר החל משנת 1990.
המהדורה המודפסת של המילון יצאה לאור בשנת 1997 בשישה כרכים בשם "רב-מילים – המילון השלם לעברית החדשה". העורכים הראשיים היו פרופ' יעקב שויקה ועוזי פריידקין; כן השתתפו ד"ר חיים א' כהן ויעל צחי-ינאי.
הגרסה הממוחשבת של המילון יצאה אף היא לראשונה לאור בשנת 1997, כתקליטור למערכת ההפעלה "חלונות" של חברת מיקרוסופט, ובשנת 2001 עלתה לאוויר גרסת אינטרנט של המילון. המילון מתוחזק ומשווק כיום על ידי חברת "מלינגו", שבבעלותה גם אתר מורפיקס – מילון עברי-אנגלי-עברי ומנוע חיפוש מורפולוגי, וכן אתר נקדן טקסט לניקוד אוטומטי של טקסטים בעברית.
רב-מילים זכה להצלחה ונכלל בשאלות מבחן הבגרות בלשון כאחד משני המילונים לצד מילון אבן-שושן. חלק מפרסומו היה בשל מכירתו במבצע מתמשך למנויי ידיעות אחרונות.
מאפייני המילון

מבחינת תכניו, המילון שואף לייצג גישה חדשנית במילונאות העברית. פרופ' שויקה ניסח גישה זו במבוא פרי עטו לגרסה המודפסת של המילון כ"סינכרונית (ולא דיאכרונית), מסבירה (ולא מגדירה), מדגימה (ולא מתעדת), מתארת (ולא נורמטיבית)".
הגישה שננקטה במילון חוללה שינוי של ממש בהשוואה למילונים העבריים הקודמים, שהאחרון שבהם היה מילון אבן-שושן. במילונים העבריים והדו-לשוניים שיצאו לאור אחרי מילון "רב-מילים" ניכרת השפעתה של גישה זו.
עיקר חידושיו של המילון: שימת דגש על העברית המודרנית; הענקת מקום מרכזי לעברית הבינונית (המשלבים שבין הלשון הספרותית לבין לשון הדיבור העממי); הכרה בחשיבותם של הסלנג ולשון הדיבור; הבאת מידע על הקונטקסט הלשוני של המילה; הפיכת המילון לידידותי למשתמש, לדוגמה, על ידי הגברת נגישותם של הערכים; הכרה במילים הלועזיות שנטמעו בתוך העברית.
גרסה ממוחשבת

הגרסה הממוחשבת של המילון, הכוללת את תוכני המהדורה המודפסת, את תוכנת הניתוח המורפולוגי, וכן תוספות של ערכים ופירושים שנוספו מאז צאת המילון המודפס ועד היום, נמצאת כיום בבעלות חברת "מלינגו", שהיא חברה-בת של אנציקלופדיה בריטניקה.
ייחודו העיקרי של מילון רב-מילים הממוחשב הוא בכך שהוא מנתח מילים שמוקלדות בכל נטייה ובכל כתיב (חסר, מלא, חלקי ואף צורות כתיב לא-תקניות). עבור מילים עם הטיות, המילון הממוחשב מחזיר תיאור של ההטיה וכן את הצורה המנוקדת. למשל, עבור השאילתה "וכשתקחוהו" מתקבל הערך "לקח", וכן, בלשונית הנקראת "דקדוק", מתקבל הניתוח: וּכְשֶׁתִּקְּחוּהוּ = וְ + כַּאֲשֶׁר + אַתֶּם תִּקְּחוּ אוֹתוֹ (עָתִיד).
חברת "מלינגו" החליטה שלא להמשיך לתמוך בגרסת התקליטור שיצאה לאור על ידי מט"ח, אלא להעלות את המילון והמערכת המורפולוגית כאתר אינטרנט שהגישה אליו היא בתשלום דמי מינוי חודשיים.
גרסה ממוחשבת > גרסה מקוונת

אתר האינטרנט של רב-מילים כולל כלי עזר לשוניים נוספים, ובהם תזאורוס (אגרון מילים נרדפות), מילון צירופים, כלי להצגת ניתוחי מילים וכתיב מלא, לניקוד והגיית מספרים, כלי להשלמת מילים בתשבצים בהינתן חלק מאותיותיהן, וכן תרגום המילים לאנגלית ומאנגלית לעברית.
לטענת חברת "מלינגו", מדי מספר ימים עולה לרשת גרסה חדשה של המילון. מערכת המילון מוסיפה הן מילים שנכנסות לשימוש בשפה, הן מילים שמחדשת האקדמיה ללשון העברית, והן מילים המוצעות על ידי משתמשים.
מסכת עדיות

מַסֶּכֶת עֵדֻיּוֹת (נקראת גם 'בחירתא' או 'מסכת בחירתא') היא המסכת השביעית בסדר נזיקין במשנה. במסכת זו שמונה פרקים.
מסכת זו שונה מכל המסכתות האחרות במשנה מכיוון שהיא אינה עוסקת בנושא מרכזי אחד, אלא מובאות בה הלכות בעניינים שונים.
מסכת עדויות נערכה וסודרה על ידי החכמים ב'כרם ביבנה' – בזמן שהסנהדרין שכנה ביבנה לאחר חורבן בית המקדש השני. גם סידור המשניות בתוך המסכת אינו לפי עניין או תוכן, אלא לפי שמות התנאים ששנו אותן או העידו עליהן.
במסכת זו נמצאות כמה הלכות יסודיות וחשובות שנמסרו על ידי תלמידים מפי רבותיהם.
לפי הגמרא כל המסכת נשנתה ביום שמינו את רבי אלעזר בן עזריה לנשיא במקום רבן גמליאל. למעשה, כל מקום שנאמר במשנה "בו ביום", פירושו: ביום שמינו את רבי אלעזר בן עזריה לנשיא בישיבה ביבנה. כל זמן שרבן גמליאל היה הנשיא, הוא היה מכריז ואומר: ”כל תלמיד חכם שאין תוכו כברו, אל ייכנס לבית המדרש”, וכשנתמנה רבי אלעזר בן עזריה לנשיא, ניתנה רשות לכל התלמידים להיכנס לבית המדרש, ומתוך שרבו התלמידים, רב החידוד והפלפול, ולא הייתה הלכה תלויה בספק בבית המדרש.
למסכת עדויות יש תוספתא, אך אין לה תלמוד ירושלמי או בבלי.
רבי שלמה סיריליו ערך מעין גמרא על מסכת עדויות, שלוקטה מסוגיות שונות בבבלי ובירושלמי הנוגעות למסכת זו. ה"גמרא" בשלמותה יצאה לאור לראשונה בשנת תשע"ד על ידי מכון אהבת שלום בעריכת הרב בצלאל דבליצקי.
מיקומה של המסכת בסדר נזיקין

לפי הקדמתו של הרמב"ם למשנה לאחר שהסתיים הדיון על הדינים (במסכת נזיקין), הדיינים (במסכת סנהדרין) וכל מה שבסמכות הדיינים (גזירת מלקות ואכיפת שבועות) הגיע העת לעסוק בעדויות. וזאת מכיוון שרוב המסכת עוסקת בעדויות על הלכות, שהעידו עליהן אנשים ברורים נאמנים, ושעדותם ראוי לסמוך עליה. ושלב העדויות הוא אחד משלבי הדין. והטעם שמסכת זו נשנתה אחר מסכת שבועות הוא שבמסכת שבועות יש צורך בכל משפט (על מנת לאמת את העדויות), ו"ועדויות הם הודעת הדברים שהעידו בם לפני השופטים בעתים ידועים, וקיבלו אותם מהם".
פרקי המסכת

שמאי אומר (ארבע עשרה משניות) בפרק זה מובאים כללי פסיקה יסודיים.
רבי חנינא סגן הכהנים (עשר משניות).
כל המטמאין באוהל (שתים עשרה משניות).
אלו דברים (שתים עשרה משניות) רשימת הלכות שבהן בית שמאי מקלים ובית הלל מחמירים, בניגוד לרגיל.
רבי יהודה אומר (שבע משניות) המשך נושא הפרק הקודם והמחלוקות בין החכמים לעקביא בן מהללאל.
רבי יהודה בן בבא (שלוש משניות).
העיד רבי יהושע (תשע משניות).
העיד רבי יהושע בן בתירא (שבע משניות).
בסה"כ יש במסכת כ-74 משניות.
פרשני המסכת

בין הפרשנים שכתבו פירוש למסכת זו נמנים הרמב"ם, הראב"ד, תוספות ר"ש משאנץ ר' עובדיה מברטנורא, ר' פנחס קהתי ועוד.
הערות שוליים

↑  תלמוד בבלי, מסכת ברכות, דף כ"ח, עמוד א'
↑  חלק קטן מ"גמרא" זו יצא לאור בשנת תשס"ב על ידי מכון אופק עם תוספות הרא"ש על מסכת חגיגה
↑  מספר המשניות בכל פרק הוא לפי הספירה במשניות קהתי. בדפוסים אחרים תיתכן חלוקה שונה.
↑  פרק א'
↑  פרק ב'
↑  פרק ג'
↑  פרק ד'
↑  פרק ה'
| מסכתות ששה סדרי משנה |
| --- | --- | --- |
| זרעים | ברכות (ב י) • פאה (י) • דמאי (י) • כלאיים (י) • שביעית (י) • תרומות (י) • מעשרות (י) • מעשר שני (י) • חלה (י) • ערלה (י) • ביכורים (י) |  |
| מועד | שבת (ב י) • עירובין (ב י) • פסחים (ב י) • שקלים (י) • יומא (ב י) • סוכה (ב י) • ביצה (ב י) • ראש השנה (ב י) • תענית (ב י) • מגילה (ב י) • מועד קטן (ב י) • חגיגה (ב י) |  |
| נשים | יבמות (ב י) • כתובות (ב י) • נדרים (ב י) • נזיר (ב י) • סוטה (ב י) • גיטין (ב י) • קידושין (ב י) |  |
| נזיקין | מסכת נזיקין: בבא קמא (ב י) • בבא מציעא (ב י) • בבא בתרא (ב י) • סנהדרין (ב י) • מכות (ב י) • שבועות (ב י) • עדיות • עבודה זרה (ב י) • אבות • הוריות (ב י) |  |
| קדשים | זבחים (ב) • מנחות (ב) • חולין (ב) • בכורות (ב) • ערכין (ב) • תמורה (ב) • כריתות (ב) • מעילה (ב) • תמיד (ב) • מידות • קינים |  |
| טהרות | כלים • אהלות • נגעים • פרה • טהרות • מקואות • נידה (ב י) • מכשירין • זבים • טבול יום • ידיים • עוקצים |  |
ב – מסכת שיש עליה תלמוד בבלי     י – מסכת שיש עליה תלמוד ירושלמי
הידרופון

הידרופון
הידרופון (מאנגלית: Hydrophone) הוא מיקרופון המיועד לשימוש מתחת למים למטרות הקלטה והאזנה לקול תת-מימי. מרבית ההידרופונים מבוססים על מתמר פיזואלקטרי אשר מייצר חשמל בתגובה ללחץ משתנה. מתמרים פיזואלקטריים אלו יכולים להמיר אות קולי לאות חשמלי מכיוון שקול מתבטא בשינויי לחץ.
הידרופון מסוגל לקלוט קול גם באוויר אך הוא רגיש לו פחות בגלל שהוא מעוצב במיוחד להאזנה מתחת למים, הצפופים יותר מאוויר. באותה מידה ניתן להניח מיקרופון מתחת לאדמה או בתוך מכל אטום מתחת למים וזה יספק ביצועים נחותים בשל חוסר התאמתו לעכבה האקוסטית של חומרים אלו.
היסטוריה

ההידרופון החל להיות בשימוש בסוף מלחמת העולם הראשונה. שיירות של כלי שיט השתמשו בהם כדי לזהות צוללות, ובכך להפחית בצורה משמעותית את יעילותה של הצוללת. ארנסט רתרפורד הוביל מחקר חלוצי באנגליה על הידרופונים העושים שימוש בהתקנים פיזואלקטריים והפטנט היחיד אותו רשם היה על הידרופון פיזואלקטרי.
ביוני 1917, רתרפורד הגיע לפגישה בארצות הברית של מדענים ממדינות ההסכמה. הוא תיאר את הניסויים שערכו בבריטניה עם צינורות ברוקה, וכיצד גייסו את עיקרון ההאזנה דרך שני צינורות במקביל (בדומה לאוזניים של בן אדם) לצורך איתור מקור גל הקול.מהצד הצרפתי נכחו בפגישה המדענים שארל פברי (Charles Fabry) והנרי אברהם (Henri Abraham). השניים הציגו את "מנגנון וולצר" (Walzer apparatus) שהיה פעיל במשחתות בצי הצרפתי. המנגנון הזה עבד על בסיס שתי עדשות קול, שהיו מחוברות בשני צידי ספינה, שתפקידן היה לרכז את הרעש שפולטת צוללת רחוקה. בתיאוריה, המנגנון אמור לנטרל רעשי רקע תת-ימיים, כמו המנוע של הספינה הנושאת אותו, והעדשות אמורות היו לאפשר מתיחת קו שעליו אמורה להימצא הצוללת. עם זאת, המנגנון לא היה מדויק, והטווח שלו היה מוגבל מאוד. שתי השיטות פועלות על פי העיקרון שגלי קול נעים מהר יותר בים מאשר באוויר, תוך ניסיון לגייס עובדה זו לצורך איתור צוללות. שתי הדמויות המובילות מהצד האמריקאי היו ג'ורג' הייל (George Ellery Hale), ורוברט מיליקן (Robert Andrews Millikan) שפעלו במסגרת המועצה הלאומית למחקר. השניים הבינו כי המחקר המדעי המנוהל באירופה מביא תוצאות טובות מהקיים בארצות הברית ופנו לצי האמריקאי בבקשה להקים מתקן מחקר בתחנה של הצי בניו-לונדון שבקונטיקט, ולהביא לשם מדענים מובילים מאוניברסיטאות מכל רחבי המדינה. בניו-לונדון בחן כיצד ניתן לשפר את "מנגנון וולצר" הצרפתי. אחד מחברי הצוות, מקס מייסון (Max Mason), מדען מאוניברסיטת וויסקונסין, הציע להחליף את המנגנון בשורה של "צינורות ברוקה" מכוסים שמחוברים לאוזנייה, שדרכם יעבור הקול. דרך הצינורות הללו, גלי קול המגיעים מהמים יאבדו מעט מאוד אנרגיה, ומאזין יוכל לקבוע ברמת דיוק גבוהה יחסית את כיוון מקור הקול. השיטה של מייסון הצליחה בניסויים הראשונים שהוא ערך בוויסקונסין ובקונטיקט, ולקראת סוף שנת 1917 הצוות כבר החל לייצר מערכת מבצעית ראשונה. זהו הפיתוח הראשון מבין שורה של מנגנוני הידרופון שפיתח הצי האמריקאי המכונים סידרה M.
שימוש מבצעי ראשון על ידי הצי בפלטפורמות החדשות נעשה בשלבים האחרונים של המלחמה, כאשר נשלחו ספינות מצוידות במנגנונים להגנה על אוניות ששטו באוקיינוס האטלנטי. בנוסף, נשלחו ספינות מצוידות באמצעים לתעלת למאנש ולמצר אוטרנטו בים האדריאטי, היכן שהבריטים ניסו ללכוד צוללות שיצאו מבסיסים באוסטרו-הונגריה. ספינות הגילוי פעלו בצוותים של שלוש ספינות, וניהלו קרבות התשה לאיתור כל צוללת אויב. באוטרנטו, ביולי 1918, זיהו הצוותים שמונה צוללות אוסטריות, הצליחו להשמיד ככל הנראה ארבע מתוכן, ומנעו מעבר של צוללות באופן מוחלט דרך המיצר לכיוון הים התיכון.
בחודשים האחרונים של המלחמה המדענים שפעלו תחת המועצה הלאומית למחקר בארצות הברית הצליחו לשפר את אמצעי הגילוי של מייסון כך שהמערכת תוכל להיות מורכבת על משחתת, ולאתר צוללת בזמן שהיא שטה במהירות גבוהה של ארבעה עשר קשר. אדמירל ויליאם סימס (Vice Admiral William Sowden Sims), מפקד הצי האמריקני שפעל באירופה בזמן המלחמה, טען כי זה היה אמצעי הגילוי הטוב ביותר בארסנל של מדינות ההסכמה.
החל מסוף מלחמת העולם הראשונה עד לגילוי הסונאר, הידרופונים היו השיטה היחידה לגילוי מטרות בעת שהייה מתחת למים והם נמצאים בשימוש גם היום למטרות שונות בהן חקר בעלי חיים תת-מימיים כגון לווייתנאים וכן איתור ומדידת זיהום בגופי מים.
ראו גם

מיקרופון
סונאר
מערכת הצוללות במלחמת העולם הראשונה
הערות שוליים

↑  https://www.rutherford.org.nz/biography.htm
↑  , Roy R, Manstan, The Listeners: U-Boat Hunters During the Great War. Middletown, CT: Wesleyan University Press, 2018, p. 107.
↑  Manstan, pp. 102-103
↑  הרחבה על תרומתו של מקס מייסון ניתן למצוא בפרסום של האקדמיה הלאומית למדעים לאחר מותו בשנת 1961:

W Weaver, "Max Mason, Biographical Memoirs", in National Academy of Sciences 37, 1963, pp. 205-236.
↑  Daniel J. Kevles, The Physicists: the History of a Scientific Community in Modern America. Cambridge, Mass.: Harvard University Press, 1995, pp. 121-122.
↑  Kevles, pp.124-125
↑  William Sowden Sims, and Hendrick, Burton Jesse. The Victory at Sea. Doubleday, Page & Company, 1920, pp. 165-197.
↑  שם המאמר: לווייתנים וקולות
↑  http://www1.biu.ac.il/File/journals/BIU%20feb%202009-Hebrew.pdf
| --- | --- |
בקרת זהויות :  NLI: 987007533733105171  GND: 4382011-6  LCCN: sh85063482
אבשלום מזרחי

| --- | --- |
אין תמונה חופשית
 לידה:  1937 (בן 87 בערך) 
 
אבשלום מזרחי (נולד ב-1937, ה'תרצ"ח) הוא ביוכימאי ישראלי. הוא שימש כראש מחלקה לביוטכנולוגיה במכון למחקר ביולוגי בנס ציונה. מזרחי פעיל בתחום הרפואה הטבעית והאלטרנטיבית כיום[דרושה הבהרה] הוא המנהל האקדמי ומרכז מגמת הנטורופתיה של מכללת רידמן לרפואה משלימה.
מזרחי נולד לאַדִיב אַלמִשְׁרְקִי, אשר עלה לארץ ישראל מתימן כיתום בשנת ה'תרע"ד (1914), ולמזל לבית ערוסי, אשר נולדה בשכונת נחלת ציון בירושלים. הוא היה בן יחיד וגדל בצפון תל אביב. במהלך שירותו הצבאי, היה מזרחי בין השנים 1955–1957 בנח"ל; כחייל מילואים שירת בתור מדען בחיל המודיעין. את שלושת תאריו למד באוניברסיטה העברית. בין השאר למד אצל פרופ' ישעיהו ליבוביץ.
בהיותו בשבתון ב-1977, בבית החולים "Roswell Park Memorial Institute" לחולי סרטן בעיר באפלו שבמדינת ניו יורק עסק בפיתוח תהליך לייצור אינטרפרון, חלבון המופרש מכדוריות דם לבנות (לימפוציטים) המשמש לטיפול במחלות הסרטן. בעיצומה של עשייה מדעית מערבית-קונבנציונלית זו, הוא החל לשאול את עצמו שאלות, ולאחריהן הבין כי "הרפואה הקונבנציונלית" לא נותנת מענה לכל ובפרט כי "עולם המדע והרפואה המערביים אינו מכיל את תחומי הנפש והרוח בתפיסה הכוללת של חיים, בריאות, רפואה וחולי."
בשנת 1983 ייסד עמותה שעניינה היה הסדרת העיסוק ברפואה הוליסטית: "המועצה הציבורית לתזונה ולאורח חיים בריא". בשנות השמונים והתשעים הוא שימש עורך של שני ביטאוני בריאות טבעית: "טבע און" ו"בריאות על בוריה".
מזרחי עבד כשלושים שנה (בשנים 1961–1991) במכון הביולוגי בנס ציונה, מתוכן כשבע שנים כראש המחלקה לביוטכנולוגיה. במכון זה עסק במחקר, בפיתוח ובייצור של חומרים ביולוגיים ממיקרואורגניזמים. הוא לימד קורסים בביוטכנולוגיה בבית הספר לרפואה של האוניברסיטה העברית ובמחלקה להנדסה כימית באוניברסיטת בן-גוריון, פרסם מאמרים רבים בספרות המדעית וערך סדרה של ספרים (ארבעה עשר כרכים) בביוטכנולוגיה. בשנת 1991 עזב את עבודתו כמדען כדי שיוכל להתמסר לרפואה אלטרנטיבית. כמו כן הוא עוסק בחקר הרפואה במסורת היהודית ומסורת יהדות תימן. הוא לימד קורסים בנושא באוניברסיטת בר-אילן.
מספריו

מהדבש ועד העוקץ - על מוצרי הדבורה - לבריאות, לרפואה ולהנאה, הוצאת חותם הזהב. 1999
בדרך לא סלולה - עובדיה בן שלום - משעול חיים ומפעל חיים, הוצאת האגודה לטיפוח חברה ותרבות, תיעוד ומחקר. 2000
המטבח התימני - חויאג', אהבה ופולקלור, הוצאת ריחן/צריקובר. 2001
לחיות בריא, הוצאת פוקוס. 2003
להתבגר צעיר, הוצאת פוקוס. 2004
כל מה שרצית לדעת על השמנת -יתר, הוצאת פוקוס. 2004
אשרי המאמין, הוצאת פוקוס. 2010
הערות שוליים

↑  על עצמי לספּר רציתי / אבשלום מזרחי
| --- | --- |
בקרת זהויות :  NLI: 987007265577105171  LCCN: n80082894  VIAF: 36991883   WorldCat (עם VIAF): 36991883